ערק אלנמרוד

ערק אלנמרוד הוא מותג לבנוני-ישראלי של ערק המיוצר באזור התעשייה גורן אשר במועצה אזורית מעלה יוסף בגליל העליון, בין מושב גורן והיישוב הקהילתי גורנות הגליל. המזקקה הוקמה על ידי אליאס כארם, מלוחמי צד״ל אשר נקלטו בישראל לאחר הנסיגה מלבנון בשנת 2000. 

המזקקה בגליל נבנתה בעזרתו של הגנרל אנטואן לאחד, קרוב משפחתו של כארם, שגם היה מפקדו בצד״ל. לצורכי תעודת הכשרות, העבודה נעשית בידי יהודים, כאשר הלבנונים תורמים את הידע ומפקחים על התהליכים.

המזקקה מייצרת שתי גרסאות של ערק: ערק אלנמרוד השקוף, וערק אלנמרוד מיושן, אשר עובר, לאחר הזיקוק, יישון נוסף של שלושה חודשים בחביות עץ אלון, דבר אשר גם נותן לו גוון צהבהב.

קישורים חיצוניים 
 אלנמרוד בע״מ באתר פורום תיירני הגליל

הערות שוליים

משקאות אניס
משקאות אלכוהוליים
ישראל: מותגי משקאות